জঙ্গিহানার সতর্কতার মাঝেই কাশ্মীরে উদ্ধার বিপুল অস্ত্র-বিস্ফোরক

শ্রীনগর: স্বাধীনতা দিবসের আগে হতে পারে জঙ্গি হানা। এমনই সতর্ক বার্তা দিয়েছে গোয়েন্দারা। যা নিয়ে তটস্থ পুলিশ এবং প্রশাসন। এরই মাঝে বিপুল পরিমাণ অস্ত্র এবং বিস্ফোরক উদ্ধার হল কাশ্মীরের জঙ্গলে। যা ঘিরে ছড়াল চাঞ্চল্য।

আরও পড়ুন- অতিমারির মাঝে ভোট করাতে পরামর্শ চাইল নির্বাচন কমিশন

ঘটনাটি কাশ্মীরের কুপওয়াড়া জেলার। জঙ্গল এবং পাহাড় ঘেরা ওই জেলার বিভিন জায়গায় লুকিয়ে থাকে জঙ্গিরা। বিভিন্ন সময়ে ওই সকল এলাকায় হয়ে থাকে এনকাউন্টার। সেই জঙ্গল থেকেই উদ্ধার ওরা হয়েছে বিপুল পরিমাণ অস্ত্র। উল্লেখযোগ্য বিষয় হচ্ছে ওই অস্ত্র উদ্ধারের আগের দিনে জঙ্গিহানার আশঙ্কার কথা জানিয়েছিল পুলিশ।

আরও পড়ুন- মমতাকে বাড়িতে আমন্ত্রণ কোচবিহার গ্রেটারের অনন্ত মহারাজের

বুধবার জম্মু-কাশ্মীর পুলিশের ডিজিপি দিলবাগ সিং বলেছিলেন, “পাকিস্তানের সাহায্য নিয়ে জম্মু-কাশ্মীরে বড় নাশকতার পরিকল্পনা করেছে জঙ্গিরা। স্বাধীনতা দিবস বা তার আগে হতে পারে বড় হামলা। গোয়েন্দারা এমনই সতর্কতা দিয়েছে। পুলিশ এবং জওয়ানেরা সতর্ক রয়েছে। যে কোনও প্রকারের হামলা মোকাবিলা করতে আমারা তৈরি আছি।”

আরও পড়ুন- কুড়ি বছরেও হয়নি পাকা হয়নি সেতু, জীবনের ঝুঁকি নিয়েই যাতায়াত

বুধবার বিকেলের দিকে সাংবাদিকদের মুখোমুখি হয়ে ওই আশঙ্কার কথা জানিয়েছেন পুলিশ আধিকারিক দিলবাগ সিং। পরের দিন অর্থাৎ বৃহস্পতিবার সকালে কাশ্মীর থেকে উদ্ধার হল বিপুল পরিমাণ অস্ত্র এবং বিস্ফোরক। কুপওয়াড়ার কারনা সেক্টরের তাড গ্রামের হাজিত্রা এলাকা থেকে উদ্ধার হয়েছে ১৫টি গ্রেনেড, তিনটি ডিটোনেটর, পাঁচটি পিস্তল এবং বেশ কিছু অস্ত্র। সেই সঙ্গে এক প্যাকেট গেরোইন উদ্ধার করা হয়েছে। সীমান্তের খুব কাছের গ্রাম থেকে এই সকল সামগ্রী উদ্ধার হওয়ার ঘটনায় পাকিস্তানের যোগ খুব জোরাল হয়েছে।